title: Решение на Комисията от 16 май 2006 година за създаване на експертна група за мобилност на клиентите по отношение на банковите сметки

text:
Важна правна забележка

|

32006D0355

Официален вестник n° L 132 , 19/05/2006 стр. 0037 - 0038

		20060516Решение на Комисиятаот 16 май 2006 годиназа създаване на експертна група за мобилност на клиентите по отношение на банковите сметки(2006/355/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) Член 3 от Договора за създаване на Европейската общност възлага на Европейската общност задачата да гарантира създаването на вътрешен пазар, характеризиращ се с премахването между държавите-членки на пречките пред свободното движение на стоки, хора, услуги и капитал.(2) Комисията желае да идентифицира правните, регулаторните, административните и другите препятствия пред мобилността на клиентите по отношение на банковите сметки и да бъде посъветвана как да бъдат отстранени тези пречки.(3) Бялата книга относно политиката по финансовите услуги 2005—2010 г. [1] предвижда създаването на експертна група за мобилност на клиентите по отношение на банковите сметки.(4) Групата трябва да бъде съставена от лица, притежаващи компетентност в областта на мобилността на клиентите по отношение на банковите сметки.(5) Следва да бъде създадена експертна група за мобилност на клиентите по отношение на банковите сметки и да бъдат уточнени нейните вътрешни правила и структури,РЕШИ:Член 1Към Комисията се създава експертна група за мобилност на клиентите [2] по отношение на банковите сметки, наричана по-долу "Групата".Член 2ЗадачиЗадачата на групата е да:- Идентифицира правните, регулаторните, административните и другите препятствия пред мобилността на клиентите по отношение на банковите сметки. По-специално, групата следва да идентифицира препятствията пред откриването на банкова сметка в чужбина, както и да се сменят банки както на местно ниво, така и в чужбина (например, разходи за откриване, поддържане и закриване на банкова сметка, разходи за пряко прехвърляне и т.н.).- Предостави съвети на Комисията как следва да се отстраняват идентифицираните пречки.- Разгледа достойнствата от формулирането на факултативна стандартна банкова сметка на Европейския съюз.- Издаде доклад, съдържащ нейните констатации и съвети.Член 3Състав – назначаване1. Членовете на групата се назначават от Комисията между компетентните експерти в областта, обхваната от мандата на групата, на основата на:- предложения от европейски или национални асоциации, представляващи интересите на клиенти и на индустрията за финансови услуги, които са откликнали на поканата за изразяване на интерес;- отговор на поканата за изразяване на интерес от страна на физически лица с академична квалификация.2. Групата е съставена от максимум 20 членове.3. Прилагат се следните разпоредби:- членовете, предложени от европейски или национални асоциации, представляващи интересите на клиенти и на индустрията за финансови услуги, , се назначават като представители на заинтересованите страни;- членовете с академична квалификация се назначават в лично качество;- мандатът на членовете на групата започва с първото заседание на групата и завършва с издаването на доклада, не по-късно от 1 май 2007 г. Те остават на длъжност до момента на заместването им или приключването на техния мандат;- членовете, които не са в състояние повече да допринасят ефективно за работата на групата, които подадат оставка, или които не спазват условията, предвидени в първо, второ или трето тире от настоящия параграф или на член 287 от Договора за създаване на Европейската общност, могат да бъдат заменени за оставащия срок от мандата им;- имената на членовете ще се публикуват на интернет страницата на Генерална дирекция "Вътрешен пазар и услуги". Имената на членовете се събират, обработват и публикуват в съответствие с разпоредбите на Регламент (ЕО) № 45/2001 относно защитата на физическите лица по отношение на обработването на личните данни;- членовете, назначени в лично качество, всяка година подписват документ, че ще действат в обществен интерес, и декларация, посочваща отсъствието или наличието на интерес, който би могъл да накърни тяхната обективност.Член 4Дейност1. Групата се председателства от Комисията.2. Със съгласието на Комисията могат да се създават подгрупи за разглеждането на специфични въпроси според вътрешните правила, приети от групата; тези подгрупи се разпускат, когато целите им бъдат постигнати.3. Наблюдатели със специфична компетентност по въпрос от дневния ред могат да бъдат поканени от председателя да участват в заседанията на групата или на подгрупите, ако това е полезно и/или необходимо.4. Информацията, получена чрез участието в заседанията на групата или на подгрупите, не може да бъде оповестявана, ако Комисията заяви, че тя се отнася до поверителни въпроси.5. Групата и подгрупите ѝ обикновено заседават в сградите на Комисията в съответствие с процедурите и графика, установени от нея. Комисията осигурява секретарските услуги. Длъжностни лица на Комисията, които са заинтересовани от разискванията, могат да присъстват на заседанията на групата и подгрупите ѝ.6. Групата приема свой процедурен правилник на основата на стандартните процедурни правилници, приети от Комисията [3].7. Комисията може да публикува на интернет страницата на Генерална дирекция "Вътрешен пазар и услуги" на оригиналния език на съответния документ, всяко резюме, заключение или частично заключение или работен документ на групата.Член 5Разходи за заседанията1. Комисията възстановява пътните и дневните разходи на членовете и наблюдателите във връзка с дейностите на групата в съответствие с действащите разпоредби на Комисията. Членовете не получават възнаграждение за услугите, които предоставят.2. Разходите за заседанията се възстановяват в границите на сумите, предвидени за съответния отдел съгласно годишната процедура за разпределяне на средства.Член 6Влизане в силаНастоящото решение влиза в сила в деня на приемането му от Комисията. То се публикува в Официален вестник на Европейския съюз.Съставено в Брюксел на 16 май 2006 година.За КомисиятаCharlie McCreevyЧлен на Комисията[1] СОМ(2005) 629 окончателен.[2] По смисъла на настоящото решение "клиент" следва да се определя като индивидуален потребител или МСП.[3] Приложение III към документ SEC(2005) 1004.--------------------------------------------------


title: Решение 2014/486/ОВППС на Съвета от 22 юли 2014 година относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)

text:
               23.7.2014

               BG

               Официален вестник на Европейския съюз

               L 217/42

         РЕШЕНИЕ 2014/486/ОВППС НА СЪВЕТА
   от 22 юли 2014 година
   относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 14 април 2014 г. Съветът изрази готовността си да окаже съдействие на Украйна при реформата в сектора на гражданската сигурност, подпомагането на полицията и установяването на правов ред, както и да изработи политическа рамка за подхода при кризи в Украйна, разглеждайки всички възможности, включително евентуална мисия по линия на общата политика за сигурност и отбрана (ОПСО).

               (2)

               На 8 май 2014 г. външният министър на Украйна изпрати писмо до върховния представител на Съюза по въпросите на външните работи и политиката на сигурност (ВП), с което изрази интерес към разполагането на мисия по линия на ОПСО в Украйна.

               (3)

               На 12 май 2014 г. Съветът припомни готовността си да окаже съдействие на Украйна в областта на реформата в сектора на гражданската сигурност, приветства политическата рамка за подхода при кризи в Украйна и възложи на Европейската служба за външна дейност (ЕСВД) да подготви концепция за управление на кризи (КУК) с оглед на евентуална гражданска мисия по линия на ОПСО. Съветът подчерта също значението на координирането и взаимното допълване с Организацията за сигурност и сътрудничество в Европа (ОССЕ) и с други международни участници.

               (4)

               На 23 юни 2014 г. Съветът одобри КУК с оглед на евентуални действия по линия на ОПСО в подкрепа на реформата в сектора на гражданската сигурност.

               (5)

               На 11 юли 2014 г. министърът на външните работи на Украйна изпрати писмо до ВП, с което приема разполагането на мисия по линия на ОПСО.

               (6)

               EUAM Ukraine ще се провежда в обстановка, която може да се влоши и да възпрепятства постигането на целите на външната дейност на Съюза, предвидени в член 21 от Договора за Европейския съюз (ДЕС),

         ПРИЕ НАСТОЯЩОТО РЕШЕНИЕ:
   Член 1
   Мисия
   Съюзът провежда консултативна мисия за реформа в сектора на гражданската сигурност в Украйна (EUAM Ukraine) с оглед да съдейства на Украйна при реформата в сектора на гражданската сигурност, включително в сектора на полицията и на правовия ред.
   Член 2
   Мандат
   1.   В подкрепа на ангажиментите на Украйна за реформа в сектора на сигурността, гражданската мисия по линия на ОПСО, която е без изпълнителни правомощия, изпълнява ролята на ментор и съветник на съответните украински органи в изработването на обновени стратегии за сигурност и при последващото изпълнение на свързаните с реформата всеобхватни и обединяващи усилия с цел:

               —

               създаване на концептуална рамка за планиране и изпълнение на реформи, водещи до устойчиви служби за сигурност, които да установят правов ред по начин, който допринася за засилване на тяхната легитимност и повишаване на общественото доверие и увереност, при пълно зачитане на правата на човека и в съответствие с процеса на конституционна реформа;

               —

               реорганизиране и преструктуриране на службите за сигурност по начин, който да позволи възстановяването на контрола и отчетността върху тях.

         За постигане на своите цели EUAM Ukraine действа съгласно параметрите, определени в концепцията за управление на кризи (КУК), одобрена от Съвета на 23 юни 2014 г., както и в документите за оперативно планиране.
   2.   В рамките на своя първоначален мандат мисията подпомага цялостния процес на планиране за реформа в сектора на гражданската сигурност, като оказва подкрепа за бързо подготвяне и изпълнение на мерките за реформа.
   Член3
   Командна верига и структура
   1.   EUAM Ukraine разполага с единна командна верига за операции за управление на кризи.
   2.   Щабът на EUAM Ukraine е в Киев.
   3.   Структурата на EUAM Ukraine е в съответствие с документите за планиране на мисията.
   Член 4
   Планиране и поставяне на начало на EUAM Ukraine
   1.   Начало на мисията се поставя с решение на Съвета на датата, препоръчана от командващия гражданските операции на EUAM Ukraine, след постигане на начална оперативна способност.
   2.   Основният екип на EUAM Ukraine има за задача да подготви разполагането на мисията по отношение на логистиката, инфраструктурата и сигурността, както и да предостави елементите, необходими за изготвяне на документите за оперативно планиране, както и на втората оценка на въздействието върху бюджета.
   Член 5
   Командващ гражданските операции
   1.   Ръководителят на способностите за планиране и провеждане на граждански операции (CППГО) на е командващ гражданските операции за EUAM Ukraine. СППГО са на разположение на командващия гражданските операции с оглед планиране и провеждане на EUAM Ukraine.
   2.   Командващият гражданските операции осъществява командването и контрола на EUAM Ukraine под политическия контрол и стратегическото ръководство на Комитета по политика и сигурност (КПС) и под общото ръководство на ВП.
   3.   Командващият гражданските операции осигурява правилното и ефективно изпълнение на решенията на Съвета, както и на решенията на КПС, по отношение на провеждането на операциите, включително като дава необходимите указания на ръководителя на мисията и като му предоставя съвети и техническа помощ.
   4.   Командващият гражданските операции се отчита пред Съвета чрез ВП.
   5.   Целият командирован персонал остава под пълното командване на националните органи на командироващата държава в съответствие с националните правила, или на съответната институция на Съюза или на Европейската служба за външна дейност (ЕСВД). Тези органи прехвърлят оперативния контрол на своя персонал на командващия гражданските операции.
   6.   Командващият гражданските операции носи общата отговорност за обезпечаване на доброто изпълнение на задължението на Съюза за полагане на дължима грижа.
   Член 6
   Ръководител на Мисията
   1.   Ръководителят на мисията поема отговорност за и упражнява командването и контрола на EUAM Ukraine на ниво театър на операциите. Ръководителят на мисията е пряко подчинен на командващия гражданските операции и следва неговите инструкции.
   2.   Ръководителят на мисията представлява EUAM Ukraine в областите, за които носи отговорност. Ръководителят на мисията може да делегира на членове на личния състав на EUAM Ukraine управленски задачи, свързани с личния състав и с финансови въпроси, които се осъществяват изцяло под негова отговорност.
   3.   Ръководителят на мисията носи административна и логистична отговорност за EUAM Ukraine, включително по отношение на предоставените на разположение на мисията активи, ресурси и информация.
   4.   Ръководителят на мисията отговаря за упражняването на дисциплинарен контрол над персонала. Дисциплинарните мерки по отношение на командирования персонал се вземат от съответния национален орган в съответствие с националните правила, от съответната институция на Съюза или от ЕСВД.
   Член 7
   Политически контрол и стратегическо ръководство
   1.   КПС осъществява политически контрол и стратегическо ръководство на EUAM Ukraine под ръководството на Съвета и на ВП. Съветът оправомощава КПС да взема необходимите за тази цел решения съгласно член 38, трета алинея от ДЕС. Това включва правомощия да назначава ръководител на мисията по предложение на ВП и да изменя оперативната концепция (CONOPS) и оперативния план (OPLAN). Съветът запазва правомощията си във връзка с вземането на решения относно целите и прекратяването на EUAM Ukraine.
   2.   КПС докладва редовно на Съвета.
   3.   В зависимост от необходимостта КПС получава редовно доклади от командващия гражданските операции и от ръководителя на мисията по въпроси, подадащи в техните съответни сфери на отговорност.
   Член 8
   Персонал
   1.   Персоналът на EUAM Ukraine се състои предимно от служители, командировани от държавите членки, институциите на Съюза или от ЕСВД. Всяка държава членка, всяка институция на Съюза и ЕСВД поема разходите, свързани с командирования от нея персонал, включително пътните разноски до и от мястото на разполагане на персонала, възнагражденията, медицинските осигуровки и надбавки, различни от приложимите дневни надбавки.
   2.   Всяка държава членка, всяка институция на Съюза и ЕСВД отговарят по всякакви искове, свързани с командироването, които са предявени от командирования член на персонала или се отнасят до него, както и отговарят за предприемането на действия срещу същото лице.
   3.   EUAM Ukraine може също така да наема международен и местен персонал на договорна основа, ако необходимите функции не могат да бъдат осигурени от персонала, командирован от държавите членки. По изключение, в надлежно обосновани случаи, когато не са налице квалифицирани кандидати от държавите членки, граждани на участващите трети държави могат да бъдат наемани на работа на договорна основа, доколкото е необходимо.
   4.   Условията на работа, както и правата и задълженията на международния и местния личен състав се определят в договорите, които трябва да бъдат сключени между EUAM Ukraine и съответните служители.
   Член 9
   Статут на EUAM Ukraine и нейния персонал
   Статутът на EUAM Украйна и нейния персонал, включително, когато е приложимо, привилегиите, имунитетите и другите гаранции, необходими за изпълнението и безпрепятственото функциониране на EUAM Ukraine, се уреждат със споразумение, сключено съгласно член 37 от ДЕС и в съответствие с процедурата, предвидена в член 218 от Договора за функционирането на Европейския съюз.
   Член 10
   Участие на трети държави
   1.   Без да се засяга независимостта на Европейския съюз при вземането на решения и неговата единна институционална рамка, трети държави могат да бъдат поканени да окажат принос в EUAM Ukraine, при условие че поемат разходите за командирования от тях персонал, включително възнагражденията, застраховките срещу всякакъв вид риск, дневните разходи и пътните разноски до и от Украйна, както и при условие че участват по подходящ начин в покриването на текущите разходи на EUAM Ukraine.
   2.   Третите държави с принос към EUAM Ukraine имат същите права и задължения по отношение на ежедневното управление EUAM Ukraine, както държавите членки.
   3.   Съветът оправомощава КПС да взема съответните решения за приемане на предложения принос и за създаване на Комитет на оказващите принос държави.
   4.   Подробните договорености за участието на трети държави се установяват в споразумения, сключени в съответствие с член 37 от ДЕС. Когато Съюзът и трета държава сключат споразумение, установяващо рамка за участието на тази трета държава в операции на Съюза за управление на кризи, разпоредбите на посоченото споразумение се прилагат в контекста на EUAM Ukraine.
   Член 11
   Сигурност
   1.   Командващият гражданските операции ръководи планирането на мерките за сигурност от страна на ръководителя на мисията и осигурява тяхното добро и ефективно изпълнение от EUAM Ukraine съгласно член 5.
   2.   Ръководителят на мисията отговаря за сигурността EUAM Ukraine и осигурява спазването на минималните изисквания за сигурност, приложими към EUAM Ukraine, в съответствие с политиката на Съюза относно сигурността на персонала, разположен извън Съюза за оперативни нужди съгласно дял V от ДЕС.
   3.   Ръководителят на мисията се подпомага от служител по сигурността на мисията, който му докладва за действията си и поддържа тесни служебни отношения с ЕСВД.
   4.   В областта на сигурността, персоналът на EUAM Ukraine преминава задължително обучение, адаптирано към оцененото ниво на риск в зоната на дислоциране. Той преминава и редовно опреснително обучение на място, организирано от служителя по сигурността на мисията.
   5.   Ръководителят на мисията осигурява защитата на класифицираната информация на ЕС в съответствие с Решение 2013/488/ЕС на Съвета (1).
   Член 12
   Капацитет за оперативно дежурство
   Капацитетът за оперативно дежурство се активира за EUAM Ukraine.
   Член 13
   Правни договорености
   EUAM Ukraine разполага с правоспособност да закупува услуги и оборудване, да сключва договори и административни договорености, да наема персонал, да разполага с банкови сметки, да придобива активи, да се разпорежда с тях и да бъде освобождавана от отговорност, както и да бъде страна в съдебно производство, в зависимост от необходимото за изпълнението на настоящото решение.
   Член 14
   Финансови договорености
   1.   Референтната сума, предназначена за покриване на свързаните с EUAM Ukraine разходи до 30 ноември 2014 г., е в размер на 2 680 000 евро. Съветът взема решение за референтната сума за следващите периоди.
   2.   Управлението на всички разходи се извършва в съответствие с процедурите и правилата, приложими за общия бюджет на Съюза. Участието на физически и юридически лица при възлагането на договори за обществена поръчка от страна на EUAM Ukraine е отворено без ограничения. Освен това не се прилага правилото за произход на стоките, закупени от EUAM Ukraine. При условие че получи одобрението на Комисията, мисията може да сключва технически договорености с държавите членки, с приемащата държава, с участващите трети държави и с други международни участници за предоставяне на оборудване, услуги и помещения на EUAM Ukraine.
   3.   EUAM Ukraine отговаря за изпълнението на бюджета на мисията. За тази цел EUAM Ukraine подписва споразумение с Комисията.
   4.   Без да се засягат разпоредбите относно статута на EUAM Ukraine и нейния персонал, EUAM Ukraine носи отговорност по отношение на всякакви претенции и задължения, произтичащи от изпълнението на мандата,, с изключение на претенции, свързани с тежки нарушения от страна на ръководителя на мисията, за които отговорност носи ръководителят на мисията.
   5.   Изпълнението на финансовите договорености не засяга командната верига, предвидена в членове 4, 5 и 6, нито оперативните изисквания на EUAM Ukraine, включително съвместимостта на оборудването и оперативната съвместимост на екипите ѝ.
   6.   Разходите са допустими считано от датата на подписването на договора, посочен в параграф 3.
   Член 15
   Проектна група
   1.   EUAM Ukraine разполага с проектна група за набелязване и изпълнение на проекти. При необходимост EUAM Ukraine подпомага и предоставя съвети по проекти, осъществявани от държави членки и трети държави под тяхна отговорност в области, свързани с EUAM Ukraine и в подкрепа на нейните цели.
   2.   При условията по параграф 3, EUAM Ukraine се оправомощава да се стреми да използва финансови вноски от държавите членки или от трети държави за осъществяване на набелязани проекти, които допълват по последователен начин останалите действия на EUAM Ukraine, ако проектът е:

               —

               предвиден във финансовия разчет на настоящото решение; или

               —

               интегриран в хода на мандата посредством изменение на финансовия разчет по искане на ръководителя на мисията.

         EUAM Ukraine сключва договореност с тези държави, с която се уреждат по-специално специфичните процедури за третиране на евентуални жалби от трети лица относно щети, нанесени в резултат на действие или бездействие от страна на EUAM Ukraine при използване на средствата, предоставени от тези държави. В никакъв случай оказващите принос държави не могат да търсят отговорност от Съюза или от ВП за действие или бездействие на EUAM Ukraine при използването на финансовите средства, предоставени от тези държави.
   3.   Финансовият принос на трети държави в проектната група подлежи на приемане от страна на КПС.
   Член 16
   Съгласуваност на действията на Съюза и координация
   1.   ВП гарантира, че изпълнението на настоящото решение е съгласувано с цялостната външна дейност на Съюза.
   2.   Без да се засяга командната верига, ръководителят на мисията действа в тясна координация с делегацията на Съюза в Украйна, за да гарантира съгласуваност на действията на Съюза в Украйна. Без да се намесва в командната верига, ръководителят на делегацията в Киев дава политически насоки на местно равнище на ръководителя на мисията EUAM Ukraine. Ръководителят на мисията EUAM Ukraine и ръководителят на делегацията в Киев предприемат консултации в зависимост от нуждите.
   3.   Установява се сътрудничество между EUAM Ukraine и мисията на Европейския съюз за съдействие в областта на граничния контрол в Република Молдова и Украйна (EUBAM Moldova/Ukraine).
   4.   Освен това следва да се търси системно сътрудничество, координиране и допълване с дейностите на другите съответни международни партньори, по-специално с ОССЕ, с оглед гарантиране на ефективност на действията.
   Член 17
   Оповестяване на информация
   1.   ВП е упълномощен — ако и доколкото е необходимо за нуждите на EUAM Ukraine — да предоставя на трети държави, свързани с изпълнението на настоящото решение, класифицирана информация на Европейския съюз до ниво RESTREINT UE/EU RESTRICTED, създадена за целите на EUAM Ukraine, в съответствие с Решение 2013/488/ЕС.
   2.   В случай на конкретна и неотложна оперативна нужда ВП е упълномощен също така да предоставя на приемащата държава класифицирана информация на Европейския съюз до ниво RESTREINT UE /EU RESTRICTED, създадена за целите на EUAM Ukraine, в съответствие с Решение 2013/488/ЕС. За тази цел се изготвят договорености между ВП и компетентните органи на приемащата държава.
   3.   ВП е упълномощен да предоставя на трети държави, свързани с изпълнението на настоящото решение, некласифицирани документи на ЕС, свързани с разискванията на Съвета относно EUAM Ukraine, към които се прилага задължението за служебна тайна съгласно член 6, параграф 1 от Процедурния правилник на Съвета (2).
   4.   ВП може да делегира тези правомощия, както и правомощието за сключване на посочените в параграф 2 договорености, на служители на ЕСВД, на командващия гражданските операции и/или на ръководителя на мисията в съответствие с приложение VI, раздел VII към Решение 2013/488/ЕС.
   Член 18
   Стратегически преглед
   Първоначалният мандат на EUAM Ukraine е за срок от две години. Една година след началото на мисията се извършва стратегически преглед.
   Член 19
   Влизане в сила и срок на действие
   Настоящото решение влиза в сила в деня на приемането му.
   То се прилага за срок от 24 месеца, считано от датата, на която е започнала мисията EUAM Ukraine.

      Съставено в Брюксел на 22 юли 2014 година.

            За Съвета

            Председател

         C. ASHTON

      (1)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на ЕС (ОВ L 274, 15.10.2013 г., стр. 1).

      (2)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: 2008/475/ЕО: Решение на Съвета от 23 юни 2008 година за прилагане на член 7, параграф 2 от Регламент (ЕО) № 423/2007 относно ограничителните мерки срещу Иран

text:
               24.6.2008

               BG

               Официален вестник на Европейския съюз

               L 163/29

      РЕШЕНИЕ НА СЪВЕТА

   от 23 юни 2008 година
   за прилагане на член 7, параграф 2 от Регламент (ЕО) № 423/2007 относно ограничителните мерки срещу Иран
   (2008/475/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 423/2007 на Съвета от 19 април 2007 г. относно ограничителни мерки срещу Иран (1), и по-специално член 15, параграф 2 от него,
   като има предвид, че:

               (1)

               На 19 април 2007 г. Съветът прие Регламент (ЕО) № 423/2007 относно ограничителните мерки срещу Иран. В член 15, параграф 2 от посочения регламент се предвижда, че Съветът установява, преразглежда и изменя списъка на лицата, образуванията и органите, посочени в член 7, параграф 2 от същия регламент.

               (2)

               Съветът установи, че допълнително определени лица, образувания и органи отговарят на условията, предвидени в член 7, параграф 2 от Регламент (ЕО) № 423/2007, и че следователно те следва да бъдат включени в списъка в приложение V към същия регламент поради индивидуалните и специфичните причини, предвидени в него,

         РЕШИ:
   Член 1
   Приложение V към Регламент (ЕО) № 423/2007 се заменя с текста, даден в приложението към настоящото решение.
   Член 2
   Настоящото решение поражда действие от датата на публикуването му.

      Съставенo в Люксембург на 23 юни 2008 година.

            За Съвета

            Председател

         I. JARC

      (1)  ОВ L 103, 20.4.2007г., стр. 1 . Регламент, последно изменен с Регламент (ЕО) № 219/2008 (ОВ L 68, 12.3.2008 г., стр. 5).

      ПРИЛОЖЕНИЕ

            „ПРИЛОЖЕНИЕ V
            A.   Физически лица

                        Име

                        Идентифицираща информация

                        Основания

                        Дата на включване в списъка

                        1.

                        Reza AGHAZADEH

                        Дата на раждане: 15.3.1949 г. № паспорт: S4409483, валидност 26.4.2000 г. – 27.4.2010 г. Издаден: Tehran дипломатически паспорт № D9001950, издаден на 22.1.2008 г., валиден до 21.1.2013 г. Място на раждане: Khoy

                        Ръководител на Организацията за атомна енергия на Иран (AEOI). Организацията наблюдава ядрената програма на Иран и е посочена по силата на Резолюция 1737 (2006) на СС на ООН.

                        24.4.2007

                        2.

                        Бригаден генерал от Корпуса на гвардейците на иранската революция Javad DARVISH-VAND

                        Заместник-министър по инспекциите в Министерството на логистиката на отбраната и въоръжените сили на Иран (MODAFL) . Отговаря за всички съоръжения и инсталации на MODAFL

                        24.6.2008

                        3.

                        Бригаден генерал от Корпуса на гвардейците на иранската революция Seyyed Mahdi FARAHI

                        Изпълнителен директор на Организацията за отбранителни индустрии (DIO), която е посочена от Резолюция 1737 (2006) на СС на ООН

                        24.6.2008

                        4.

                        Д-р Hoseyn (Hossein) FAQIHIAN

                        Адрес на NFPC: AEOI-NFPD, P.O. Box: 11365-8486, Tehran/Iran

                        Депутат и Главен директор на Компанията за производство и снабдяване с ядрено гориво (NFPC), структура на AEOI. AEOI наблюдава ядрената програма на Иран и е посочена в Резолюция 1737 (2006) на ССООН. NFPC се занимава с дейности по обогатяване , за които Управителният съвет на МААЕ и Съветът за сигурност са отправили искане към Иран да бъдат прекратени.

                        24.4.2007

                        5.

                        Инженер Mojtaba HAERI

                        Заместник-министър по въпросите на индустрията в МОDAFL. Контролираща роля спрямо AIO и DIO

                        24.6.2008

                        6.

                        Бригаден генерал от Корпуса на гвардейците на иранската революция Ali HOSEYNITASH

                        Ръководител на Генералния департамент на Върховния съвет за национална сигурност и участник в определянето на политиката по ядрените въпроси

                        24.6.2008

                        7.

                        Mohammad Ali JAFARI, Корпус на гвардейците на иранската революция

                        Mohammad Ali JAFARI, Корпус на гвардейците на иранската революция

                        24.6.2008

                        8.

                        Mohammad Ali JAFARI, Корпус на гвардейците на иранската революция

                        Заместник-ръководител на Организацията за атомна енергия на Иран

                        24.6.2008

                        9.

                        Заместник-ръководител на Организацията за атомна енергия на Иран

                        Дата на раждане: 24.11.1945 г. Място на раждане: Langroud

                        Заместник-ръководител на AEOI. AEOI наблюдава ядрената програма на Иран и е посочена в Резолюция 1737 (2006) на ССООН.

                        24.4.2007

                        10.

                        Ali Reza KHANCHI

                        Адрес на NRC: AEOI-NRC P.O. Box: 11365-8486 Tehran/Iran; факс: (+9821) 8021412

                        Ръководител на Ядрения научноизследователски център в Техеран (TNRC) към AEOI. МААЕ продължава да иска от Иран разяснения относно провеждането в TNRC на експерименти, свързани с обогатяване на плутоний, включително относно наличието на частици от високо обогатен уран в екологични проби, взети от депото за складиране на отпадъци в Karaj, където се намират контейнери, съхранявали използвани в тези експерименти обекти с обеднен уран. AEOI наблюдава ядрената програма на Иран и е посочена в Резолюция 1737 (2006) на ССООН.

                        24.4.2007

                        11.

                        Ebrahim MAHMUDZADEH

                        Изпълнителен директор на Iran Electronic Industries

                        24.6.2008

                        12.

                        Бригаден генерал Beik MOHAMMADLU

                        Заместник-министър по въпросите на доставките и логистиката в MODAFL

                        24.6.2008

                        13.

                        Заместник-министър по въпросите на доставките и логистиката в MODAFL

                        Управител на компаниите Barzagani Tejarat Tavanmad Saccal; компанията му е правила опити да придобие чувствителни стоки в полза на организациите, изброени по смисъла на резолюция 1737.

                        24.6.2008

                        14.

                        Бригаден генерал Mohammad NADERI

                        Ръководител на Организацията за авиационна промишленост (AIO), AIO е участвала в чувствителни програми на Иран

                        24.6.2008

                        15.

                        Бригаден генерал от Корпуса на гвардейците на иранската революция Mostafa Mohammad NAJJAR

                        Министър в MODAFL, отговарящ за всички военни програми, включително за програмите за балистичните ракети.

                        24.6.2008

                        16.

                        Dr Javad RAHIQI

                        Дата на раждане: 21.4.1954 г. Място на раждане: Mashad

                        Началник на Центъра за ядрени технологии в Esfahan към AEOI. Центърът наблюдава завода за преработка на уран в Esfahan. Управителният съвет на МААЕ и Съветът за сигурност са отправили искане към Иран за прекратяване на всякакви обогатителни дейности. Това включва всякакви работи, свързани с преработката на уран. AEOI наблюдава ядрената програма на Иран и е посочена в Резолюция 1737 (2006) на СС на ООН.

                        24.4.2007

                        17.

                        Контраадмирал Mohammad SHAFI’I RUDSARI

                        Заместник-министър по въпросите на координацията в MODAFL

                        24.6.2008

                        18.

                        Бригаден генерал от Корпуса на гвардейците на иранската революция Ali SHAMSHIRI

                        Заместник-министър по въпросите на контраразузнаването в MODAFL , отговарящ за сигурността на персонала и на инсталациите на MODAFL

                        24.6.2008

                        19.

                        Abdollah SOLAT SANA

                        Изпълнителен директор на Завода за преработка на уран (UCF) в Esfahan. Този завод произвежда захранващия материал (UF6) за обогатителния завод в Natanz. На 27 август 2006 г. Solat Sana получи специална награда от президента Ahmadinejad за ролята, която изпълнява.

                        24.4.2007

                        20.

                        Бригаден генерал от Корпуса на гвардейците на иранската революция Ahmad VAHIDI

                        Заместник-ръководител на MODAFL

                        24.6.2008

            B.   Юридически лица, организации и органи

                        Име

                        Идентифицираща информация

                        Основания

                        Дата на включване в списъка

                        1.

                        Организация за авиационна промишленост, AIO

                        AIO, 28 Shian 5, Lavizan, Tehran

                        AIO наблюдава производството на ракети на Иран, включително промишлената група „Shahid Hemmat“, промишлената група „Shahid Bagheri“ и промишлената група „Fajr“ - всички посочени в Резолюция 1737 (2006) на Съвета за сигурност на ООН (СС на ООН). Ръководителят на AIO и други двама високопоставени служители също са посочени в Резолюция 1737 (2006) на СС на ООН

                        24.4.2007

                        2.

                        Armament Industries

                        Pasdaran Av., PO Box 19585/777, Tehran

                        Филиал на Организацията на отбранителните индустрии (DIO).

                        24.4.2007

                        3.

                        Географска организация на въоръжените сили

                        Преценява се, че предоставя геопространствени данни за програмата за балистични ракети

                        24.6.2008

                        4.

                        Преценява се, че предоставя геопространствени данни за програмата за балистични ракети

                        Ferdowsi Avenue, PO Box 11365-171, Tehran

                        Предоставя или прави опити за предоставяне на финансова подкрепа на компании, които участват в ядрената и ракетната програма на Иран или доставят стоки за нея (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company и DIO). Bank Melli улеснява чувствителните дейности, предприемани от Иран. Тя е съдействала за многобройни покупки на чувствителни материали за ядрената и ракетната програми на Иран. Предоставя редица финансови услуги от името на организации, свързани с ядрената и ракетната промишленост на Иран, включително откриване на акредитиви и поддържане на сметки. Много от гореспоменатите компании са посочени в Резолюции 1737 и 1747 на СС на ООН.

                        24.6.2008

                                    a)

                                    Melli Bank plc

                        London Wall, 11th floor, London EC2Y 5EA, United Kingdom

                                    б)

                                    Bank Melli Iran Zao

                        Number 9/1, Ulitsa Mashkova, Moscow, 130064, Russia

                        5.

                        Център за отбранителни технологии и научни изследвания (DTSRC) – известен също под името Educational Research Institute/Moassese Amozeh Va Tahgiaghati (ERI/MAVT Co.)

                        Pasdaran Av., PO Box 19585/777, Tehran

                        Занимава се с научноизследователска и развойна дейност. Филиал на DIO. DTSRC осигурява голяма част от снабдяването за DIO.

                        24.4.2007

                        6.

                        Iran Electronic Industries

                        P. O. Box 18575-365, Tehran, Iran

                        Филиал със 100% участие на MODAFL (следователно партньорска организация на AIO, AvIO и DIO). Ролята му е да произвежда електронни компоненти за иранските оръжейни системи.

                        24.6.2008

                        7.

                        Военновъздушни сили на Корпуса на гвардейците на иранската революция

                        Оперира с арсенала от балистични ракети с близък и среден обсег на Иран. Ръководителят на въздушните сили на Корпуса на гвардейците на иранската революция е посочен в Резолюция 1737 на СС на ООН.

                        24.6.2008

                        8.

                        Строителна организация Khatem-ol Anbiya

                        Number 221, North Falamak-Zarafshan Intersection, 4th Phase, Shahkrak-E-Ghods, Tehran 14678, Iran

                        Група от дружества, притежавани от Корпуса на гвардейците на иранската революция. Използва инженерните ресурси на КГИР за строителни дейности, като действа като главен изпълнител по големи проекти, включително прокарване на тунели.Преценява се, че тя подпомага ядрената програма и програмата за балистични ракети на Иран.

                        24.6.2008

                        9.

                        Университет Malek Ashtar

                        Свързан с Министерството на отбраната, през 2003 г. въвежда учебна дисциплина по въпросите на ракетите, в тясно сътрудничество с AIO

                        24.6.2008

                        10.

                        Marine Industries

                        Pasdaran Av., PO Box 19585/777, Tehran

                        Филиал на DIO.

                        24.4.2007

                        11.

                        Mechanic Industries Group

                        Участва в производството на съставни части за балистичната програма.

                        24.6.2008

                        12.

                        Министерство на логистиката на отбраната и въоръжените сили (MODAFL)

                        West side of Dabestan Street, Abbas Abad District, Tehran

                        Отговаря за научните, развойните и производствените програми на Иран в областта на отбраната, включващи подкрепа за ракетната и ядрената програми.

                        24.6.2008

                        13.

                        Министерство по въпросите на износа на отбранителна логистика (MODLEX)

                        P. O. Box 16315-189, Tehran, Iran

                        Звеното на MODAFL, което отговаря за износа, и същевременно агенцията, използвана за износ на готови оръжия по междудържавни сделки. Съгласно Резолюция 1747 (2007) на СС на ООН MODLEX не следва да упражнява търговска дейност.

                        24.6.2008

                        14.

                        3M Mizan Machinery Manufacturing

                        Фантомно дружество на AIO, участващо в придобивки в балистичната област.

                        24.6.2008

                        15.

                        Компания за производство и доставка на ядрено гориво (NFPC)

                        AEOI-NFPD, P.O. Box: 11365-8486, Tehran/Iran

                        Отделът за производство на ядрено гориво (NFPD) на AEOI се занимава с научни изследвания и развойна дейност по отношение на цикъла на производство на ядрено гориво, включително: проучване, добиване, обогатяване и преработка на уран, както и управление на ядрени отпадъци. NFPC е приемник на NFPD, филиал на AEOI, който се занимава с научноизследователска и развойна дейност относно цикъла на производство на ядрено гориво, включително преработка и обогатяване

                        24.4.2007

                        16.

                        Parchin Chemical Industries

                        Работи по средствата за доставка за иранската балистична програма

                        24.6.2008

                        17.

                        Special Industries Group

                        Pasdaran Av., PO Box 19585/777, Tehran

                        Филиал на DIO.

                        24.4.2007

                        18.

                        Филиал на DIO.

                        Смята се, че SPO съдейства в процеса на внос на цели оръжия. Смята се,че е филиал на MODAFL

                        24.6.2008“


title: Решение на Съвета от 18 декември 2006 година относно сключването на Споразумение между Европейската общност и правителството на Канада за установяване на рамка на сътрудничество в областта на висшето образование, обучението и младежта

text:
Важна правна забележка

|

32006D0964

Официален вестник n° L 397 , 30/12/2006 стр. 0014 - 0014 Официален вестник n° L 397 , 30/12/2006 стр. 0014 - 0014

		Решение на Съветаот 18 декември 2006 годинаотносно сключването на Споразумение между Европейската общност и правителството на Канада за установяване на рамка на сътрудничество в областта на висшето образование, обучението и младежта(2006/964/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 149 и 150 във връзка с член 300, параграф 2, първа алинея, първо изречение и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент,като има предвид, че:(1) С решението си от 24 октомври 2005 г. Съветът упълномощи Комисията да договори с правителството на Канада споразумение за подновяване на програмата за сътрудничество в областта на висшето образование, обучението и младежта.(2) От името на Общността Комисията проведе преговори за споразумение с правителството на Канада в съответствие с директивите в приложението към същото решение.(3) Общността и Канада очакват да имат взаимна полза от подобно сътрудничество, което от страна на Общността трябва да допълва двустранните програми между държавите-членки и Канада и да придаде допълнителна европейска стойност.(4) Споразумението бе подписано от името на Общността на 5 декември 2006 г., като подлежи на сключване на по-късна дата.(5) Споразумението трябва да се одобри,ПРИЕ НАСТОЯЩОТО РЕШЕНИЕ:Член 11. Споразумението между Европейската общност и правителството на Канада за установяване на рамка на сътрудничество в областта на висшето образование, обучението и младежта се одобрява от името на Общността.2. Текстът на споразумението е приложен към настоящото решение.Член 2Делегацията на Европейската общност към Съвместния комитет, посочен в член 6 от споразумението, се състои от представител на Комисията, подпомаган от представител на всяка държава-членка.Член 3Председателят на Съвета се упълномощава да посочи лицето, оправомощено да извърши нотификацията, предвидена в член 12, параграф 1 от споразумението.Съставено в Брюксел на 18 декември 2006 година.За СъветаПредседателJ.-E. Enestam--------------------------------------------------


title: Решение (ЕС) 2015/2400 на Съвета от 8 декември 2015 година за сключването от името на Европейския съюз на Протокола за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания

text:
               19.12.2015

               BG

               Официален вестник на Европейския съюз

               L 333/10

         РЕШЕНИЕ (ЕС) 2015/2400 НА СЪВЕТА
   от 8 декември 2015 година
   за сключването от името на Европейския съюз на Протокола за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 във връзка с член 218, параграф 6, буква б) и член 218, параграф 8, втора алинея от него,
   като взе предвид предложението на Европейската комисия,
   като взе предвид становището на Европейския парламент,
   като има предвид, че:

               (1)

               На 27 май 2015 г. в съответствие с Решение (ЕС) 2015/860 на Съвета (1) беше подписан Протоколът за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания, при условие на сключването му на по-късна дата.

               (2)

               Текстът на Протокола за изменение, който е резултат от проведените преговори, надлежно отразява дадените от Съвета насоки за водене на преговорите, тъй като той привежда споразумението в съответствие с последните инициативи на международно равнище по отношение на автоматичния обмен на информация, а именно световния стандарт за автоматичен обмен на информация за финансови сметки по данъчни въпроси, разработен от Организацията за икономическо сътрудничество и развитие (ОИСР). Съюзът, неговите държави членки и Конфедерация Швейцария участваха активно в работата на ОИСР. Текстът на споразумението, както е изменено с Протокола за изменение, е правното основание за прилагането на световния стандарт в отношенията между Съюза и Конфедерация Швейцария.

               (3)

               Протоколът за изменение следва да бъде одобрен от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Одобрява от името на Съюза Протокола за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания.
   Текстът на Протокола за изменение е приложен към настоящото решение.
   Член 2
   1.   Председателят на Съвета извършва уведомлението, предвидено в член 2, параграф 1 от Протокола за изменение, от името на Съюза (2).
   2.   Комисията информира Конфедерация Швейцария и държавите членки относно уведомленията, направени в съответствие с член 1, параграф 1, буква г) от Споразумението между Европейския съюз и Конфедерация Швейцария за автоматичен обмен на информация за финансови сметки с оглед подобряване спазването на данъчното законодателство в международен план, в резултат на Протокола за изменение.
   Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 8 декември 2015 година.

            За Съвета

            Председател

         P. GRAMEGNA

      (1)  Решение (ЕС) 2015/860 на Съвета от 26 май 2015 г. за сключването от името на Европейския съюз на Протокол за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания (ОВ L 136, 3.6.2015 г., стр. 5).

      (2)  Датата на влизането в сила на Протокола за изменение ще бъде публикувана в Официален вестник на Европейския съюз от Генералния секретариат на Съвета.


title: Решение № 284/2010/ЕС на Европейския парламент и на Съвета от 25 март 2010 година за изменение на Решение № 1672/2006/ЕО за създаване на програма на Общността за заетост и социална солидарност — Прогрес

text:
               7.4.2010

               BG

               Официален вестник на Европейския съюз

               L 87/6

         РЕШЕНИЕ № 284/2010/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 25 март 2010 година
   за изменение на Решение № 1672/2006/ЕО за създаване на програма на Общността за заетост и социална солидарност — „Прогрес“
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 19, параграф 2, член 149 и член 153, параграф 2, буква а) от него,
   като взеха предвид предложението на Европейската комисия,
   като взеха предвид становището на Европейския икономически и социален комитет (1),
   като взеха предвид становището на Комитета на регионите (2),
   в съответствие с обикновената законодателна процедура (3),
   като имат предвид, че:

               (1)

               На 3 юни 2009 г. Комисията прие съобщение, озаглавено „Споделен ангажимент за трудова заетост“ с цел разширяване на сътрудничеството между Европейския съюз и държавите-членки, както и между социалните партньори на ЕС по три ключови приоритета: запазване на трудовата заетост, създаване на работни места и насърчаване на мобилността; усъвършенстване на уменията и задоволяване на нуждите на пазара на труда; и подобряване на достъпа до работа.

               (2)

               За да предложи шанс на безработните хора за ново начало и да открие пътя към предприемачеството за някои от групите в Европа в най-неблагоприятно положение, включително жените и младежите, в съвместна инициатива с международни финансови институции, по-специално групата на Европейската инвестиционна банка, Комисията предложи нов Европейски механизъм за микрофинансиране за трудова заетост и социално приобщаване, предназначен за развитието на микропредприятията и на социалната икономика.

               (3)

               В съответствие с Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (4) следва да бъдат преразпределени средства от програмата на Общността за заетост и социална солидарност — „Прогрес“, създадена с Решение № 1672/2006/ЕО на Европейския парламент и на Съвета (5), с цел финансиране на новия Европейски механизъм за микрофинансиране за трудова заетост и социално приобщаване „Прогрес“, създаден с Решение № 283/2010/ЕС на Европейския парламент и на Съвета (6).

               (4)

               След като бяха разгледани всички варианти, следва да бъде преразпределена сумата от 60 милиона евро от програмата „Прогрес“ към новия Европейски механизъм за микрофинансиране „Прогрес“.

               (5)

               Решение № 1672/2006/ЕО следва да бъде съответно изменено,

         ПРИЕХА НАСТОЯЩОТО РЕШЕНИЕ:
   Член 1
   В член 17 от Решение № 1672/2006/ЕО параграф 1 се заменя със следния текст:

      „1.   Финансовият пакет за изпълнение на дейностите на Съюза, посочени в настоящото решение, за периода от 1 януари 2007 г. до 31 декември 2013 г. е в размер 683 250 000 EUR.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 25 март 2010 година.

            За Европейския парламент

            Председател

         J. BUZEK

            За Съвета

            Председател

         D. LÓPEZ GARRIDO

      (1)  ОВ C 318, 23.12.2009 г., стр. 84.

      (2)  Становище от 7 октомври 2009 г. (все още непубликувано в Официален вестник).

      (3)  Позиция на Европейския парламент от 11 февруари 2010 г. (все още непубликувана в Официален вестник) и Решение на Съвета от 8 март 2010 г.

      (4)  ОВ C 139, 14.6.2006 г., стр. 1.

      (5)  ОВ L 315, 15.11.2006 г., стр. 1.

      (6)  Вж. стр. 1 от настоящия брой на Официален вестник.


title: 2011/10/ЕС: Решение на Европейската централна банка от 25 ноември 2010 година относно междинното разпределяне на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа (ЕЦБ/2010/24)

text:
               11.1.2011

               BG

               Официален вестник на Европейския съюз

               L 6/35

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 25 ноември 2010 година
   относно междинното разпределяне на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа
   (преработена версия)
   (ЕЦБ/2010/24)
   (2011/10/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Уставът на ЕСЦБ“), и по-специално член 33 от него,
   като има предвид, че:

               (1)

               Решение ЕЦБ/2005/11 от 17 ноември 2005 г. относно разпределянето на дохода на Европейската централна банка от евробанкноти в обращение между националните централни банки на участващите държави-членки (1) трябва да бъде съществено изменено, за да се отчете разпределянето на дохода на Европейската централна банка от ценни книжа, закупени в съответствие с Решение ЕЦБ/2010/5 от 14 май 2010 г. за създаване на програма за пазарите на ценни книжа (2). То следва да се преработи от съображения за яснота.

               (2)

               Решение ЕЦБ/2010/29 от 13 декември 2010 г. относно емитирането на евробанкноти (3) предвижда евробанкнотите в обращение да се разпределят между НЦБ пропорционално на внесените от тях дялове от капитала на ЕЦБ. Член 4 от Решение ЕЦБ/2010/29 и приложението към това решение разпределят за ЕЦБ 8 % от общата стойност на евробанкнотите в обращение. ЕЦБ има вземания в рамките на Евросистемата спрямо НЦБ пропорционално на техните дялове в алгоритъма за записване на капитала за стойност, равна на стойността на евробанкнотите, които тя емитира.

               (3)

               Съгласно член 2, параграф 2 от Решение ЕЦБ/2010/23 от 25 ноември 2010 г. относно разпределянето на паричния доход на националните централни банки на държавите-членки, чиято парична единица е еврото (4), салдата в рамките на Евросистемата от евробанкноти в обращение се олихвяват с референтната лихва. Съгласно член 2, параграф 3 от Решение ЕЦБ/2010/23 това олихвяване се извършва чрез плащания през системата TARGET2.

               (4)

               В съображение 7 от Решение ЕЦБ/2010/23 се посочва, че доходът, който се начислява на ЕЦБ от олихвяването на нейните вземания към НЦБ в рамките на Евросистемата, свързани с дела ѝ в евробанкнотите в обращение, следва по принцип да бъде разпределян между НЦБ в съответствие с решенията на Управителния съвет, пропорционално на техните дялове според алгоритъма за записване на капитала за същата финансова година, в която е начислен.

               (5)

               По същия начин доходът на ЕЦБ от ценни книжа, закупени по програмата за пазарите на ценни книжа (ППЦК), следва по принцип да бъде разпределян между НЦБ пропорционално на техните дялове според алгоритъма за записване на капитала за същата финансова година, в която е начислен.

               (6)

               При разпределянето на дохода на ЕЦБ от евробанкноти в обращение и дохода на ЕЦБ от ценни книжа по ППЦК ЕЦБ трябва да вземе предвид разчета на финансовия си резултат за годината, който отчита необходимостта от заделяне на провизии за валутен, лихвен и кредитен риск и за риск, свързан с промяна на цената на златото, както и за наличието на провизии, които могат да се използват за покриване на очакваните разходи.

               (7)

               При определяне на размера на нетната печалба на ЕЦБ, която се прехвърля в общия резервен фонд съгласно член 33.1 от Устава на ЕСЦБ, Управителният съвет трябва да вземе предвид, че частта от тази печалба, която съответства на дохода от евробанкноти в обращение и дохода от ценни книжа по ППЦК, трябва да се разпредели изцяло между НЦБ,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               а)

               „НЦБ“ е националната централна банка на държава-членка, чиято парична единица е еврото;

               б)

               „салда в рамките на Евросистемата от евробанкноти в обращение“ означава вземанията и задълженията, възникващи между дадена НЦБ и ЕЦБ и между дадена НЦБ и другите НЦБ в резултат от прилагането на член 4 от Решение ЕЦБ/2010/29;

               в)

               „доход на ЕЦБ от евробанкноти в обращение“ означава доходът, който се начислява на ЕЦБ от олихвяването на нейните вътрешни за Евросистемата вземания към НЦБ, свързани с дела ѝ от евробанкноти в обращение в резултат на прилагането на член 2 от Решение ЕЦБ/2010/23;

               г)

               „доход на ЕЦБ от ценни книжа по ППЦК“ означава нетният доход от ценни книжа, закупени от ЕЦБ по ППЦК в съответствие с Решение ЕЦБ/2010/5.

         Член 2
   Междинно разпределяне на дохода на ЕЦБ от евробанкноти в обращение и на дохода на ЕЦБ от ценни книжа по ППЦК
   1.   Доходът на ЕЦБ от евробанкноти в обращение и доходът на ЕЦБ от ценни книжа по ППЦК се дължат изцяло на НЦБ през същата финансова година, през която са начислени, и се разпределят на НЦБ пропорционално на внесените от тях дялове от записания капитал на ЕЦБ.
   2.   ЕЦБ разпределя на НЦБ своя доход от евробанкноти в обращение, начисляван всяка финансова година, на втория работен ден на следващата година.
   3.   ЕЦБ разпределя на НЦБ своя доход от ценни книжа по ППЦК, начисляван всяка финансова година, на последния работен ден от януари на следващата година.
   4.   Размерът на дохода на ЕЦБ от евробанкноти в обращение може да бъде намален в съответствие с решение на Управителния съвет въз основа на Устава на ЕСЦБ по отношение на разходите, понесени от ЕЦБ във връзка с емитирането и обработката на евробанкноти.
   Член 3
   Дерогация от член 2
   Чрез дерогация от член 2:

               1.

               Преди края на финансовата година Управителният съвет решава дали да запази целия или част от дохода на ЕЦБ от ценни книжа по ППЦК и ако е необходимо, целия или част от дохода на ЕЦБ от евробанкноти в обращение, доколкото това е необходимо, за да се гарантира, че размерът на разпределения доход не надвишава нетната печалба на ЕЦБ за същата година. Такова решение се приема, когато въз основа на мотивиран разчет, изготвен от Изпълнителния съвет, Управителният съвет очаква ЕЦБ да претърпи обща годишна загуба или да реализира нетна годишна печалба, по-малка от разчета за дохода ѝ от евробанкноти в обращение и от разчета за дохода ѝ от ценни книжа по ППЦК.

               2.

               Преди края на финансовата година Управителният съвет решава да прехвърли целия или част от дохода на ЕЦБ от ценни книжа по ППЦК и ако е необходимо, целия или част от дохода на ЕЦБ от евробанкноти в обращение за провизии за валутен, лихвен и кредитен риск и за риск, свързан с промяна на цената на златото.

         Член 4
   Отмяна
   Решение ЕЦБ/2005/11 се отменя с настоящото решение. Позоваванията на отмененото решение се считат за позовавания на настоящото решение.
   Член 5
   Влизане в сила
   Настоящото решение влиза в сила на 31 декември 2010 г.

      Съставено във Франкфурт на Майн на 25 ноември 2010 година.

            Председател на ЕЦБ

         Jean-Claude TRICHET

      (1)  ОВ L 311, 26.11.2005 г., стр. 41.

      (2)  ОВ L 124, 20.5.2010 г., стр. 8.

      (3)  Все още непубликувано в Официален вестник.

      (4)  Все още непубликувано в Официален вестник.


title: Решение 2010/128/ОВППС на Съвета от 1 март 2010 година за изменение на Обща позиция 2003/495/ОВППС относно Ирак

text:
               2.3.2010

               BG

               Официален вестник на Европейския съюз

               L 51/22

         РЕШЕНИЕ 2010/128/ОВППС НА СЪВЕТА
   от 1 март 2010 година
   за изменение на Обща позиция 2003/495/ОВППС относно Ирак
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 7 юли 2003 г. Съветът прие Обща позиция 2003/495/ОВППС относно Ирак (1) в изпълнение на Резолюция 1483 (2003) на Съвета за сигурност на Организацията на обединените нации (СС на ООН).

               (2)

               На 21 декември 2009 г. СС на ООН прие Резолюция 1905 (2009), с която реши inter alia да удължи до 31 декември 2010 г. срока на уредбата относно депозирането във Фонда за развитие на Ирак на приходи от експортни продажби на петрол, петролни продукти и природен газ, както и относно имунитета срещу съдебно преследване на определени иракски активи, посочени в Резолюции 1483 (2003) и 1546 (2004) на СС на ООН.

               (3)

               Обща позиция 2003/495/ОВППС следва да бъде изменена.

               (4)

               По-нататъшни действия на Съюза сa необходими за изпълнение на някои мерки,

         ПРИЕ НАСТОЯЩОТО РЕШЕНИЕ:
   Член 1
   Обща позиция 2003/495/ОВППС се изменя, както следва:
   В член 7, втора алинея се изменя както следва:

      „Членове 4 и 5 се прилагат до 31 декември 2010 г.“.

   Член 2
   Настоящото решение влиза в сила на датата на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 1 март 2010 година.

            За Съвета

            Председател

         D. LÓPEZ GARRIDO

      (1)  ОВ L 169, 8.7.2003 г., стр. 72.


title: Решение (ОВППС) 2015/2249 на Съвета от 3 декември 2015 година за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)

text:
               4.12.2015

               BG

               Официален вестник на Европейския съюз

               L 318/38

         РЕШЕНИЕ (ОВППС) 2015/2249 НА СЪВЕТА
   от 3 декември 2015 година
   за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 юли 2014 г. Съветът прие Решение 2014/486/ОВППС (1) относно консултативна мисия на Европейския съюз за реформа в сектора на гражданската сигурност в Украйна (EUAM Ukraine).

               (2)

               На 17 ноември 2014 г. посредством Решение 2014/800/ОВППС (2) Съветът реши да започне EUAM Ukraine на 1 декември 2014 г. и да измени Решение 2014/486/ОВППС, с цел за EUAM Ukraine да се предвиди референтна сума за периода до 30 ноември 2015 г.

               (3)

               Решение 2014/486/ОВППС следва да се измени, за да се предвиди референтна сума за периода от 1 декември 2015 г. до 30 ноември 2016 г.

               (4)

               Освен това Решение 2014/486/ОВППС следва да се измени, за да се удължи мандатът на EUAM Ukraine с една година,

         ПРИЕ НАСТОЯЩОТО РЕШЕНИЕ:
   Член 1
   Решение 2014/486/ОВППС се изменя, както следва:

               1)

               В член 14, параграф 1 се добавя следната алинея:
               „Референтната сума, предвидена за покриване на свързаните с EUAM Ukraine разходи за периода от 1 декември 2015 г. до 30 ноември 2016 г., е 14 400 000 EUR.“

               2)

               В член 19 втората алинея се заменя със следното:
               „То се прилага до 30 ноември 2017 г.“

         Член 2
   Настоящото решение влиза в сила в деня на приемането му.
   То се прилага от 1 декември 2015 г.

      Съставено в Брюксел на 3 декември 2015 година.

            За Съвета

            Председател

         F. BRAZ

      (1)  Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 217, 23.7.2014 г., стр. 42).

      (2)  Решение 2014/800/ОВППС на Съвета от 17 ноември 2014 г. за започване на консултативна мисия на Европейския съюз за реформа в сектора на гражданската сигурност в Украйна (EUAM Ukraine) и за изменение на Решение 2014/486/ОВППС (ОВ L 331, 18.11.2014 г., стр. 24).


title: Решение 2014/853/ОВППС на Съвета от 8 октомври 2014 година относно подписването и сключването от името на Съюза на споразумението под формата на размяна на писма между Европейския съюз и Република Мали относно статута на мисията на Европейския съюз по линия на ОПСО в Мали (EUCAP Sahel Mali)

text:
               29.11.2014

               BG

               Официален вестник на Европейския съюз

               L 344/1

         РЕШЕНИЕ 2014/853/ОВППС НА СЪВЕТА
   от 8 октомври 2014 година
   относно подписването и сключването от името на Съюза на споразумението под формата на размяна на писма между Европейския съюз и Република Мали относно статута на мисията на Европейския съюз по линия на ОПСО в Мали (EUCAP Sahel Mali)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 април 2014 г. Съветът прие Решение 2014/219/ОВППС (1) относно мисия на Европейския съюз по линия на ОПСО в Мали (EUCAP Sahel Mali).

               (2)

               След като на 15 април 2014 г. Съветът прие решение на Съвета за разрешаване на започването на преговори, върховният представител на Съюза по въпросите на външните работи и политиката на сигурност, в съответствие с член 37 от Договора за Европейския съюз, договори споразумение под формата на размяна на писма между Европейския съюз и Република Мали относно статута на EUCAP Sahel Mali.

               (3)

               Споразумението под формата на размяна на писма следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Република Мали относно статута на мисията по линия на ОПСО в Мали (EUCAP Sahel Mali) се одобрява от името на Съюза.
   Текстът на споразумението под формата на размяна на писма е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) писмото, за да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Люксембург на 8 октомври 2014 година.

            За Съвета

            Председател

         M. LUPI

      (1)  Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (ОВ L 113, 16.4.2014 г., стр. 21).


title: 2008/76/ЕО: Решение на Съвета от 21 януари 2008 година относно позицията, която трябва да заеме Общността в рамките на Международния съвет за какаото по въпроса за продължаването на Международното споразумение за какаото от 2001 г.

text:
               26.1.2008

               BG

               Официален вестник на Европейския съюз

               L 23/27

      РЕШЕНИЕ НА СЪВЕТА

   от 21 януари 2008 година
   относно позицията, която трябва да заеме Общността в рамките на Международния съвет за какаото по въпроса за продължаването на Международното споразумение за какаото от 2001 г.
   (2008/76/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133, във връзка с член 300, параграф 2, втора алинея от него,
   като взе предвид предложението на Комисията (1),
   като има предвид, че:

               (1)

               Международното споразумение за какаото от 2001 г. е подписано и сключено от името на Европейската общност на 18 ноември 2002 г. с Решение 2002/970/ЕО на Съвета (2).

               (2)

               Съгласно разпоредбите на член 63, параграф 1 и параграф 3, Международното споразумение за какаото от 2001 г. изтича на 30 септември 2008 г., освен ако не бъде еднократно или двукратно продължено след тази дата за срок, ненадвишаващ общо четири години, с решение на Международния съвет за какаото.

               (3)

               Продължаването на това споразумение е в интерес на Европейската общност.

               (4)

               Следва да се определи позицията на Европейската общност в рамките на Международния съвет за какаото,

         РЕШИ:
   Член единствен
   Позицията на Европейската общност в рамките на Международния съвет за какаото е да гласува за еднократното или двукратно продължаване на Международното споразумение за какаото от 2001 г. за срок, ненадвишаващ четири години, и да нотифицира генералния секретар на ООН за това.

      Съставено в Брюксел на 21 януари 2008 година.

            За Съвета

            Председател

         I. JARC

      (1)  ОВ C 4, 9.1.2008 г., стр. 6.

      (2)  ОВ L 342, 17.12.2002 г., стp. 1.


title: Решение на Комисията от 14 октомври 2010 година Повторно учредяване на CARS 21 — група на високо равнище по въпросите на конкурентоспособността и устойчивото развитие на автомобилната промишленост в Европейския съюз

text:
               16.10.2010

               BG

               Официален вестник на Европейския съюз

               C 280/32

         РЕШЕНИЕ НА КОМИСИЯТА
   от 14 октомври 2010 година
   Повторно учредяване на CARS 21 — група на високо равнище по въпросите на конкурентоспособността и устойчивото развитие на автомобилната промишленост в Европейския съюз
   2010/C 280/08
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С член 173 от Договора на Европейския съюз и държавите-членки се вменява задачата да гарантират съществуването на условията, необходими за конкурентоспособността на промишлеността в Съюза. Член 191 от Договора за функционирането на Европейския съюз гласи, че политиката на Съюза в областта на околната среда допринася за осъществяването на мерки за опазване, защита и подобряване на качеството на околната среда и на борбата с изменението на климата.

               (2)

               Като част от политиката в областта на промишлеността на Комисията, в рамките на процеса CARS 21 („Competitive Automotive Regulatory System for the 21st century“ — Конкурентна нормативна рамка за автомобилостроенето през 21-ви век), чието начало бе положено през 2005 г., бяха направени препоръки за кратко-, средно- и дългосрочната политика на публичните органи по отношение на нормативната рамка за европейската автомобилна промишленост, с които се повишава общата конкурентоспособност и заетостта, като същевременно се поддържа по-нататъшното развитие на безопасността и екологичните характеристики при приемливи за потребителите цени.

               (3)

               В съобщението си „ЕВРОПА 2020 — европейска стратегия за интелигентен, устойчив и приобщаващ растеж“ (1) Комисията прави предложения за модернизиране на транспортния сектор и за намаляване на неговите емисии на въглероден диоксид, както и за насърчаване на новите технологии, в това число и на електрическите автомобили. Водещата инициатива „Индустриална политика за ерата на глобализацията“ има за цел разработването на политика в областта на промишлеността, чрез която се създава най-добрата среда за поддържане и развитие на здрава, конкурентоспособна и разнообразна индустриална база в Европа, както и стимулиране на устойчивостта чрез подкрепа на преминаването на производствения сектор към по-голяма енергийна ефективност и по-пълноценно използване на ресурсите. С водещата инициатива „Европа за ефективно използване на ресурсите“ ще бъдат насърчени широкомащабни мерки в областта на инфраструктурата, като например внедряването на мрежови инфраструктури за електрическа мобилност, интелигентно управление на трафика, и най-вече ще бъдат популяризирани нови технологии, включително електрически и хибридни автомобили.

               (4)

               В съобщението на Комисията „Европейска стратегия за незамърсяващи и енергийноефективни превозни средства“ (2) се определят цели в кратко- и дългосрочен план за подкрепа на научните изследвания и иновациите, за търсене на решения за производство и разпределение на електроенергия, за насърчаване на заетостта и за окуражаване на приемането на незамърсяващите превозни средства от потребителите.

               (5)

               Поради това е необходимо, като се използват постиженията на процеса CARS 21, да се създаде експертна група в областта на конкурентоспособността и устойчивото развитие на автомобилната индустрия на Европейския съюз и да се определят нейните задачи и структура.

               (6)

               Групата следва да оказва помощ при определянето на политиките и мерките на равнището на Европейския съюз, на национално равнище, както на равнището на останалите заинтересовани страни, които подпомагат конкурентоспособността и устойчивото развитие на автомобилната индустрия на Европейския съюз.

               (7)

               Групата трябва да бъде съставена от представители на Европейския парламент, Комисията, държавите-членки и съответните заинтересовани страни от индустрията и гражданското общество, по-специално представители на потребителите, професионалните съюзи и неправителствените организации.

               (8)

               Следва да бъдат определени правила за разкриване на информация от членовете на групата така, че да не се нарушават правилата на Комисията по отношение на сигурността, установени в приложението към Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (3).

               (9)

               Личните данни следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4).

               (10)

               Целесъобразно е да се определи срок за прилагането на настоящото решение. Комисията ще прецени своевременно необходимостта от евентуално удължаване на посочения срок,

         РЕШИ:
   Член 1
   Група
   Повторно се учредява група на високо равнище по въпросите на конкурентоспособността и устойчивото развитие на автомобилната промишленост в Европейския съюз, по-надолу наричана „групата“, съществувала по-рано на неофициална основа под наименованието „Конкурентна нормативна рамка за автомобилостроенето през 21-ви век“.
   Член 2
   Задачи
   Задачите на групата са:

               1.

               да подпомага Комисията по отношение на въпроси, свързани с конкурентоспособността и устойчивото развитие на автомобилната промишленост;

               2.

               да извършва икономически и статистически анализ на факторите, които определят структурните промени в автомобилната индустрия, както и на други фактори, които влияят на конкурентните позиции на автомобилната промишленост на Европейския съюз;

               3.

               да подпомага Комисията при прилагането на политиката, определена в стратегията „ЕВРОПА 2020“, в нейната водеща инициатива „Европа за ефективно използване на ресурсите“, в нейната водеща инициатива „Индустриална политика за ерата на глобализацията“ и в съобщението за незамърсяващи и енергийно ефективни автомобили COM(2010) 186, за да бъде постигната целта за запазване на автомобилната индустрия на Европейския съюз конкурентоспособна и устойчива;

               4.

               да допринася за осигуряване на плавен и балансиран икономически и социален преход чрез активно предвиждане и управление на процесите на преструктуриране, на нуждите от умения и свързаните с тях нужди от квалификация, като взема пред вид резултатите от „Европейско партньорство за изпреварване на промените в автомобилния сектор“;

               5.

               да формулира набор от специфични за сектора препоръки по отношение на политиката, предназначени за лицата, отговорни за разработването на политиките на равнището на Европейския съюз и на национално равнище, както и към промишлеността и организациите на гражданското общество;

               6.

               да разработи принципи за добро поведение, за да се насърчи прозрачността в търговските и договорните отношения между страните по вертикалните споразумения в сектора на моторните превозни средства;

               7.

               да дава съвети по специфични аспекти на прилагането на „Стратегия 2020 за интелигентен, устойчив и приобщаващ растеж“ на Комисията.

         Член 3
   Членство и назначаване
   1.   Групата се състои от не повече от 40 члена.
   2.   Членовете са физически лица, които се назначават като такива. Всеки член назначава личен представител в постоянната подготвителна подгрупа, наричана по-долу „подготвителна подгрупа“.
   3.   Членовете се назначават от Комисията измежду заинтересованите страни на високо равнище с компетентност и отговорности в области, свързани с конкурентоспособността и устойчивия растеж на автомобилната промишленост на ЕС. В състава на групата балансирано са представени различните заинтересовани страни. Групата включва представители на Европейския парламент, Комисията, държавите-членки, действащи лица от индустриална верига за създаване на стойност, професионалните съюзи и гражданското общество (неправителствените организации и потребителите).
   4.   Членовете се назначават за две години. Те изпълняват функциите си, докато не бъдат заменени или до изтичане на мандата им. Мандатът може да бъде подновяван.
   5.   Членовете, които вече не са способни да участват реално в обсъжданията на групата, които подадат оставка или не отговарят на условията, посочени в член 339 от Договора, могат да бъдат заменени за остатъка от мандата им.
   6.   Имената на лицата, назначени като такива, се публикуват в регистъра на Комисията за експертни групи и подобни органи, наричан по-долу „регистърът“.
   7.   Личните данни се събират, обработват и публикуват в съответствие с Регламент (ЕО) № 45/2001.
   Член 4
   Функциониране
   1.   Групата се председателства от представител на Комисията.
   2.   Подготвителната подгрупа подготвя дискусиите, становищата и препоръките за действие и политическите мерки, които да бъдат препоръчани от групата. За тази цел тя работи в тясно сътрудничество с компетентните служби на Комисията.
   3.   По споразумение със службите на Комисията групата може да създава работни групи, различни от подготвителната подгрупа, с цел проучване на специфични въпроси, свързани със задачите на групата и въз основа на определен от нея мандат. Тези работни групи се разпускат веднага след изпълнението на мандата им.
   4.   Представителят на Комисията може да покани ad hoc външни експерти или наблюдатели, които имат специална компетентност по въпрос от дневния ред, за участие в работата на групата, подгрупата или на работните групи. Освен това представителят на Комисията може да даде статут на наблюдател на лица, на организации, определени в правило 8, точка 3 от хоризонталните правила за експертните групи, на агенциите на ЕС и на присъединяващите се държави.
   5.   Членовете на експертните групи и техните представители, както и поканените експерти и наблюдатели спазват задълженията за професионална тайна, предвидени в Договорите, и правилата за тяхното прилагане, както и правилата на Комисията относно сигурността на защитата на класифицираната информация на ЕС, предвидени в приложението към Решение 2001/844/ЕО, ЕОВС, Евратом. на Комисията Комисията предприема всички целесъобразни мерки, ако тези задължения не са спазени.
   6.   Информацията, получена в резултат от участието в обсъжданията или работата на групата, ad hoc групите или подгрупите, не се разкрива, ако по мнение на Комисията тази информация засяга въпроси от поверителен характер.
   7.   Заседанията на групата, на подготвителната подгрупа и на работните групи се провеждат в помещенията на Комисията. Комисията осигурява секретарските услуги. Други длъжностни лица на Комисията, проявяващи интерес към разискванията, могат да присъстват на заседанията на групата и нейните подгрупи.
   8.   Групата приема свой процедурен правилник на основата на стандартния процедурен правилник, приет от Комисията (5).
   9.   Комисията публикува информация за извършваните от групата дейности чрез включването им в регистъра или чрез връзка от регистъра към специализиран уебсайт. Заключителният доклад се публикува възможно най-бързо след заключителното заседание на групата.
   Член 5
   Разходи за заседанията
   1.   Участниците в дейностите на групата не получават възнаграждение за извършените от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в рамките на наличния бюджет, предоставен според годишната процедура за разпределение на средствата.
   Член 6
   Приложимост
   Настоящото решение се прилага до 14 октомври 2012 г.

      Съставено в Брюксел на 14 октомври 2010 година.

            За Комисията

         Antonio TAJANI

            Заместник-председател

      (1)  COM(2010) 2020.

      (2)  COM(2010) 186.

      (3)  ОВ L 317, 3.12.2001 г., стр. 1.

      (4)  ОВ L 8, 12.1.2001 г., стр. 1.

      (5)  ОВ L 55/61, 5.3.2010 г., стр. 61.


title: 2012/368/ЕС, Евратом: Решение на Европейския парламент, на Съвета, на Комисията, на Съда на Европейския съюз, на Сметната палата, на Европейския икономически и социален комитет и на Комитета на регионите от 29 юни 2012 година за изменение на Решение 2009/496/ЕО, Евратом относно организацията и функционирането на Службата за публикации на Европейския съюз

text:
               11.7.2012

               BG

               Официален вестник на Европейския съюз

               L 179/15

         РЕШЕНИЕ НА ЕВРОПЕЙСКИЯ ПАРЛАМЕНТ, НА СЪВЕТА, НА КОМИСИЯТА, НА СЪДА НА ЕВРОПЕЙСКИЯ СЪЮЗ, НА СМЕТНАТА ПАЛАТА, НА ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И НА КОМИТЕТА НА РЕГИОНИТЕ
   от 29 юни 2012 година
   за изменение на Решение 2009/496/ЕО, Евратом относно организацията и функционирането на Службата за публикации на Европейския съюз
   (2012/368/ЕС, Евратом)
   ЕВРОПЕЙСКИЯТ ПАРЛАМЕНТ,
   СЪВЕТЪТ,
   ЕВРОПЕЙСКАТА КОМИСИЯ,
   СЪДЪТ НА ЕВРОПЕЙСКИЯ СЪЮЗ,
   СМЕТНАТА ПАЛАТА,
   ЕВРОПЕЙСКИЯТ ИКОНОМИЧЕСКИ И СОЦИАЛЕН КОМИТЕТ,
   КОМИТЕТЪТ НА РЕГИОНИТЕ,
   като взеха предвид Договора за Европейския съюз,
   като взеха предвид Договора за функционирането на Европейския съюз,
   като взеха предвид Договора за създаване на Европейската общност за атомна енергия,
   като имат предвид, че:

               (1)

               Решение 2009/496/ЕО, Евратом на Европейския парламент, на Съвета, на Комисията, на Съда, на Европейските общности, на Сметната палата, на Европейския икономически и социален комитет и на Комитета на регионите от 26 юни 2009 г. относно организацията и функционирането на Службата за публикации на Европейския съюз (1) е необходимо да се измени, за да се адаптира към разпоредбите на Договорите така, както са изменени от Договора от Лисабон и, по-специално, Европейският съвет да бъде добавен като подписваща институция.

               (2)

               На заседанието си от 2 юли 2010 г. управителният комитет на Службата за публикации се съгласи, че Европейският съвет следва да бъде подписваща институция, а на заседанието си от 14 април 2011 г. — че Решение 2009/496/ЕО, Евратом следва да бъде съответно изменено,

         ПРИЕХА НАСТОЯЩОТО РЕШЕНИЕ:
   Член 1
   Решение 2009/496/ЕО, Евратом се изменя, както следва:

               1)

               Заглавието се заменя с „Решение на Европейския парламент, на Европейския съвет, на Съвета, на Комисията, на Съда на Европейския съюз, на Сметната палата, на Европейския икономически и социален комитет и на Комитета на регионите относно организацията и функционирането на Службата за публикации на Европейския съюз“.

               2)

               Списъкът на постановяващите институции и органи се заменя със следния:
               „ЕВРОПЕЙСКИЯТ ПАРЛАМЕНТ,
               ЕВРОПЕЙСКИЯТ СЪВЕТ,
               СЪВЕТЪТ,
               ЕВРОПЕЙСКАТА КОМИСИЯ,
               СЪДЪТ НА ЕВРОПЕЙСКИЯ СЪЮЗ,
               СМЕТНАТА ПАЛАТА,
               ЕВРОПЕЙСКИЯТ ИКОНОМИЧЕСКИ И СОЦИАЛЕН КОМИТЕТ,
               КОМИТЕТЪТ НА РЕГИОНИТЕ“.

               3)

               В член 1, параграф 1 първата алинея се заменя със следното:
               „1.   Службата за публикации на Европейския съюз (наричана по-долу „Службата“) е междуинституционална служба, която има за задача да осигурява при най-добрите възможни условия издаването на публикациите на институциите на Европейския съюз и на Европейската общност за атомна енергия.“

               4)

               Член 4, параграф 6 се заменя със следното:
               „6.   Институциите могат да сключат със Службата спогодби за услуги с цел определяне на условията на тяхното сътрудничество. Европейската служба за външна дейност също може да сътрудничи със Службата и за тази цел да сключи спогодба за услуги.“

               5)

               Член 6, параграф 1 се заменя със следното:
               „1.   Създава се управителен съвет, в рамките на който се представляват всички институции, подписали решението. Управителният съвет е съставен от секретаря на Съда на Европейския съюз и генералните секретари на другите институции или от техни представители. Европейската централна банка участва в работата на управителния съвет като наблюдател. Европейската централна банка се представлява от секретаря на нейния Изпълнителен съвет или от назначен заместник.“

               6)

               Списъкът на подписващите институции се заменя със следното:
               „За Европейския парламент
               За Европейския съвет
               За Съвета
               За Комисията
               За Съда на Европейския съюз
               За Сметната палата
               За Европейския икономически и социален комитет
               За Комитета на регионите“.

         Член 2
   Настоящото решение поражда действие в деня след публикуването му в Официален вестник на Европейския съюз.

      Съставено в Брюксел и Люксембург на 29 юни 2012 година.

            За Европейския парламент

            Председател

         Martin SCHULZ

            За Съвета

            Председател

         Villy SØVNDAL

            За Комисията

            Председател

         José Manuel BARROSO

            За Съда на Европейския съюз

            Председател

         Vassilios SKOURIS

            За Сметната палата

         Vítor Manuel da SILVA CALDEIRA

            Председател

            Председател на Европейския икономически и социален комитет

         Staffan NILSSON

            Председател на Комитета на регионите

         Mercedes BRESSO

      (1)  ОВ L 168, 30.6.2009 г., стр. 41.


               16.12.2015

               BG

               Официален вестник на Европейския съюз

               C 419/196

         P7_TA(2012)0422
   Изменение на член 70 относно междуинституционалните преговори при законодателните процедури
   Решение на Европейския парламент от 20 ноември 2012 г. относно изменение на член 70 от Правилника за дейността на Парламента — междуинституционални преговори при законодателните процедури (2011/2298(REG))
   (2015/C 419/31)

      Европейският парламент,

               —

               като взе предвид писмото на своя председател от 18 април 2011 г.,

               —

               като взе предвид членове 211 и 212 от своя правилник,

               —

               като взе предвид доклада на комисията по конституционни въпроси и становището на комисията по икономически и парични въпроси (A7-0281/2012),

               1.

               Реши да внесе в своя правилник следните изменения;

               2.

               Напомня, че настоящите изменения влизат в сила на първия ден от следващата месечна сесия;

               3.

               Възлага на своя председател да предаде за сведение настоящото решение на Съвета и на Комисията.

      Изменение 1

      Правилник за дейността на Европейския парламент

      Член 70 — параграф 1

                  Текст в сила

                  Изменение

               1.   Преговорите с другите институции с цел постигане на споразумение в хода на законодателна процедура се водят, като се взема предвид Кодексът за поведение
                     относно преговорите в рамките на обикновената законодателна процедура
                  .

               1.   Преговорите с другите институции с цел постигане на споразумение в хода на законодателна процедура се водят, като се взема предвид Кодексът за поведение
                     , установен от Председателския съвет
                  .

      Изменение 13

      Правилник за дейността на Европейския парламент

      Член 70 — параграф 2

                  Текст в сила

                  Изменение

               2.
                     По принцип преди започване на
                   такива преговори, компетентната комисия
                     следва да вземе решение
                   с мнозинство от своите членове
                     и да приеме мандат, насоки или приоритети
                  .

               2.   Такива преговори
                     не се започват
                  ,
                     преди
                   компетентната комисия
                     да е приела, поотделно за всяка съответна законодателна процедура и
                   с мнозинство от своите членове
                     , решение за започване на преговори. Това решение определя мандата и състава на преговарящия екип
                  .
                     Подобни решения се съобщават на председателя, който от своя страна редовно информира Председателския съвет.

      Изменение 3

      Правилник за дейността на Европейския парламент

      Член 70 — параграф 2 — алинея 1 a (нова)

                  Текст в сила

                  Изменение

                     Мандатът се състои от доклад, приет в комисия и внесен за последващо разглеждане в Парламента. По изключение, когато компетентната комисия счита за обосновано започването на преговори преди приемането на доклад в комисия, мандатът може да се състои от пакет от изменения или набор от ясно определени цели, приоритети или насоки.

      Изменение 4

      Правилник за дейността на Европейския парламент

      Член 70 — параграф 2 а (нов)

                  Текст в сила

                  Изменение

                     2a.

                     Преговарящият екип се ръководи от докладчика и се председателства от председателя на компетентната комисия или от определен от него заместник-председател. Съставът му включва най-малко докладчиците в сянка на всяка политическа група.

      Изменения 5 и 18

      Правилник за дейността на Европейския парламент

      Член 70 — параграф 2 б (нов)

                  Текст в сила

                  Изменение

                     2б.

                     Всеки документ, предназначен за обсъждане на заседание със Съвета и Комисията („триалог“), се съставя под формата на документ, съдържащ съответните позиции на участващите институции и евентуални компромисни решения, и се разпраща на преговарящия екип най-малко 48 часа, а в неотложни случаи — 24 часа, преди началото на въпросния триалог.

                     След всеки триалог преговарящият екип докладва на следващото заседание на компетентната комисия. Документите, отразяващи резултатите от последния триалог, се предоставят на комисията.

                     Ако своевременното свикване на заседание на комисията е невъзможно, преговарящият екип докладва, по целесъобразност, на председателя, на докладчиците в сянка и на координаторите на комисията.

                     Компетентната комисия може да актуализира мандата в контекста на напредъка, постигнат в преговорите.

      Изменение 6

      Правилник за дейността на Европейския парламент

      Член 70 — параграф 3

                  Текст в сила

                  Изменение

               3.   Ако преговорите доведат до компромис
                     със Съвета след приемането на доклада от страна на
                   компетентната комисия,
                     с нея при всички случаи се провеждат нови консултации преди гласуването в пленарна зала
                  .

               3.   Ако преговорите доведат до компромис, компетентната комисия
                     се уведомява незабавно. Договореният текст се представя на компетентната комисия за разглеждане. Ако бъде одобрен на гласуване в комисия
                  ,
                     договореният текст се внася за разглеждане от Парламента в подходяща форма, включително компромисни изменения
                  .
                     Той може да бъде представен като консолидиран текст, при условие че в него ясно са обозначени измененията на разглежданото предложение за законодателен акт.

      Изменение 7

      Правилник за дейността на Европейския парламент

      Член 70 — параграф 3 а (нов)

                  Текст в сила

                  Изменение

                     3a.

                     Когато процедурата включва асоциирани комисии или съвместни заседания на комисии, за решението за започване на преговори и за провеждането на такива преговори се прилагат членове 50 и 51.

                     В случай на разногласие между заинтересованите комисии условията за започване на преговори и за провеждане на такива преговори се определят от председателя на Съвета на председателите на комисии в съответствие с принципите, установени в посочените членове.

      Изменение 8

      Правилник за дейността на Европейския парламент

      Член 70 а (нов) — заглавие

                  Текст в сила

                  Изменение

      Изменение 9

      Правилник за дейността на Европейския парламент

      Член 70 а (нов) — параграф 1

                  Текст в сила

                  Изменение

                     1.

                     Всяко решение на комисия за започване на преговори преди приемането на доклад в комисия се превежда на всички официални езици, разпространява се до всички членове на Парламента и се предава на Председателския съвет.

                     По искане на политическа група Председателският съвет може да реши да включи точката за разглеждане с разисквания и гласуване в проекта на дневен ред на месечната сесия след разпространението на решението, като в този случай председателят определя краен срок за внасяне на изменения.

                     При липса на решение на Председателския съвет да включи точката в проекта на дневен ред на посочената месечна сесия, решението за започване на преговори се съобщава от председателя при откриването на същата месечна сесия.

      Изменение 16

      Правилник за дейността на Европейския парламент

      Член 70 а (нов) — параграф 2

                  Текст в сила

                  Изменение

                     2.

                     Точката се включва в проекта на дневен ред на следващата месечна сесия след съобщението за разглеждане с разисквания и гласуване и председателят определя краен срок за внасяне на изменения, ако една политическа група или поне 40 членове на ЕП поискат това в рамките на 48 часа след съобщението.

                     В случай че такова искане не бъде внесено, решението за започване на преговори се счита за прието.